Da jeg først prøvede at komme væk fra ham,
greb han mig om halsen
og klemte til,
og jeg var så bange.
MISSOURI KRIMINALFORSORGEN
Jeg vidste, der kun var én måde at stoppe det.
Og…
Jeg ville ikke lade det ende med min død.
HVERT ÅR I USA BLIVER MERE END 8.000 DØMT FOR MORD
AF DEM ER FÆRRE END 12 % KVINDER
Jeg vidste bare, at jeg måtte…
Jeg måtte kæmpe imod.
DETTE ER HISTORIEN OM INDSAT #1335965
EN NETFLIX-SERIE
STATSFÆNGSEL INGEN ADGANG FOR UVEDKOMMENDE
CHILLICOTHE FÆNGSEL
I 2017 SKØD OG DRÆBTE JEMA DONAHUE SIN MAND JAVON DONAHUE
VED RETSSAGEN ERKLÆREDE HUN SIG IKKE-SKYLDIG I MANDDRAB
Jeg har altid set mine forældre være kærlige.
Jeg husker min far kysse min mor godmorgen i køkkenet og…
Jeg har altid ønsket det.
Jeg hedder Jema Donahue.
Jeg blev idømt ti års fængsel.
Jeg blev født i Berlin i Tyskland.
Min far var i militæret.
Jeg var mindst i familien.
Folk siger altid, den mindste forkæles, men sådan var det ikke hos os.
Jeg slap ikke afsted med noget.
Jeg blev nærmest straffet, før det skete.
Vi havde ikke rigtig venner, for vi flyttede hvert femte år.
Så vi elskede og accepterede hinanden som familie.
I 1990 VENDTE JEMAS FAMILIE TILBAGE TIL USA,
FØRST TIL MISSISSIPPI, FØR DE SLOG SIG NED I MISSOURI
Jeg blev hjemmeskolet fra anden til sjette klasse.
Så besluttede min mor at sende min bror og jeg i skole.
Børnene var en del længere fremme end mig.
De vidste bare mere om verden omkring dem,
hvorimod jeg føler, vi havde levet i en boble.
Mit sidste år i mellemskolen var hårdt.
DA JEMA VAR 13 ÅR GAMMEL,
BLEV HUN VOLDTAGET AF EN MAND I 20'ERNE
Efter overfaldet tiggede jeg min mor om ikke at tilkalde politiet,
for jeg ville bare lade,
som om intet var sket.
Hun lovede mig ikke at ringe, men så gjorde hun det.
POLITI
Jeg husker, at politiet ville tale min mor fra at melde det,
men fordi min mor er min mor,
ville hun fortsat melde det.
JEMAS OVERFALDSMAND BLEV I SIDSTE ENDE DØMT TIL 120 DAGES FÆNGSEL
MEN DETALJER OM OVERGREBET BLEV SNART ALMENT KENDT
Jeg oplevede en del mobning.
Jeg måtte skifte skole.
Jeg giver min mor skylden
for meget af det, der skete, da jeg var teenager.
Hun blev overbeskyttende.
Jeg måtte ikke have venner.
Min mor baggrundstjekkede alle.
Så jeg var meget hjemme.
DA HUN VAR 16 OG GIK PÅ SIDSTE ÅR I SKOLEN, BLEV JEMA GRAVID
Alle omkring mig sagde, at jeg ødelagde mit liv.
Men den dag, jeg fødte min søn
og så ham i øjnene,
vidste jeg,
at jeg ville gøre alt
for mine børn.
DA HENDES SØN BENJAMIN VAR TRE, FIK JEMA EN DATTER, CARMELLA
Der er intet bedre
end at komme hjem efter en hård dag med arbejde,
hvor man kommer ind, og ens børn løber hen og krammer en.
Jeg skal have et øjeblik.
I 2007 VAR JEMA SINGLE
OG FLYTTEDE TIL WARRENSBURG I MISSOURI MED SINE TO BØRN
MENS HUN GIK PÅ COLLEGE, MØDTE HUN JAVON DONAHUE
Vi mødte hinanden gennem en fælles ven.
Javon havde været i fængsel, men han skulle snart løslades.
Og vores fælles ven spurgte mig,
om han måtte bruge min adresse som bopæl.
Jeg sagde ja.
Jeg husker at være så nysgerrig på hans barndom,
for den var så anderledes end min.
Han var meget frem og tilbage…
…og det var nyt for mig,
og det var næsten tragisk.
Han havde siddet i fængslet
for at producere og sælge stoffer.
Men jeg troede, han var rehabiliteret
og havde vendt et nyt blad.
Fra starten havde jeg…
…et behov for at beskytte ham.
Vi snakkede aldrig om, at vi skulle være sammen.
Det skete bare.
Jeg gik på University of Central Missouri.
Og han blev hjemme med børnene.
Og det fortalte mig meget,
at jeg kunne tiltro ham mine børn.
FIRE MÅNEDER INDE I DERES FORHOLD
KOMMER POLITIET TIL DERES HJEM MED EN RANSAGNINGSKENDELSE
Betjenten sagde,
at Javon var en velkendt forhandler af crack i amtet.
Jeg blev chokeret,
for jeg havde aldrig hørt eller set noget i den stil.
Det var første gang, jeg indså,
at der måske foregik ting bag min ryg,
som jeg ikke kendte til.
Jeg var vred på Javon.
Jeg sagde: "Du skal gå og lade os være."
Han tog bare fat om halsen på mig og klemte så hårdt til,
og han var ved at kvæle mig.
Jeg husker, at jeg ikke kunne få vejret og var bange.
Han sagde til mig: "Du kommer aldrig til forlade mig.
Du kommer kun væk fra mig, hvis jeg dræber dig, kælling."
Jeg husker at sige til ham: "Jeg elsker dig. Hvorfor gør du det her?"
Og han sagde til mig: "Frygt holder længere end kærlighed."
Han ville ikke høre,
at jeg elskede ham.
JEMA BLEV HOS JAVON,
OG I 2011 GIK HUN MED TIL AT BLIVE GIFT OG FLYTTE TIL PENNSYLVANIA
Jeg sagde til mig selv, at hvis jeg kunne hjælpe ham
eller få ham væk fra stoffer, ville vores ægteskab blive bedre.
Men Javons mishandling fortsatte gennem vores ægteskab.
Jeg lærte tidligt,
at jo mindre jeg kæmpede imod, når han kvalte mig,
desto hurtigere besvimede jeg.
Og det gjorde det nemmere.
Jeg tror virkelig,
at Javon elskede mig.
Men han kunne kun finde ud af at vise det gennem vold.
Det var bare…
…et mareridt,
men det var også det, der gjorde de gode tider gode,
fordi de var så få og langt imellem,
og vi værdsatte dem.
EFTER FEM ÅRS ÆGTESKAB FORLOD JEMA ENDELIG JAVON
HUN FLYTTEDE MED SINE BØRN HJEM TIL HENDES FORÆLDRE I MISSOURI
MEN JAVON FULGTE EFTER HENDE
OG OVERTALTE HENDE TIL AT BLIVE I FORHOLDET
Ingen måtte vide, hvor slemt det var,
så jeg prøvede at holde det skjult og holde ham glad.
Men nu var han tættere på sine gamle venner og begyndte på stoffer igen,
og det blev grimt.
Han låste mig inde på værelset.
Tæskede mig med et bælte.
Holdt knive og skruetrækkere mod min hals, mens han voldtog mig.
Han sagde til mig:
"Jeg dræber alle. Jeg har intet at miste."
Og jeg troede på ham.
På det tidspunkt vidste jeg…
…at noget måtte ændre sig, for nu handlede det ikke om mig.
Han gjorde ikke kun mig fortræd. Han truede alle.
I MARTS 2017 HJALP JEMAS MOR MED AT FÅ
ET POLITITILHOLD MOD JAVON
POLITITILHOLDET FORBØD JAVON AT KONTAKTE JEMA ELLER HENDES FAMILIE
Hvilket fører os til langfredag,
hvilket var den 14. april 2017.
Jeg husker at være ængstelig,
fordi det ville være første gang, siden jeg fik polititilholdet,
at jeg skulle være alene i huset.
VELSIGN DETTE KØKKEN
Jeg gik nedenunder.
Og da jeg åbnede døren til stuen…
…stod Javon der.
Han fløj frem mod mig og greb mig om halsen.
Han begyndte at slæbe mig ovenpå…
…ved halsen.
Det mest skræmmende i verden er at vide, at en anden
har ens liv i deres hænder.
Han begyndte at tjekke vinduer og døre
for at sikre, de var låst.
Han gik nedenunder igen.
Og så…
…hørte jeg ham kalde på mig.
Og jeg gik nedenunder.
Da jeg gik ind i soveværelset,
stod han med en pistol.
Og han skød.
Men pistolen gik i baglås.
Så blev han vred over, at pistolen ikke fungerede,
og han slog mig i hovedet med den.
Og da han gjorde det,
havnede den på gulvet.
Så jeg samlede den op, og jeg husker bare…
…at sigte på ham og…
Jeg sagde: "Bare gå med dig."
Og han ville ikke.
Så han trådte frem,
og da han gjorde det, skød jeg.
Jeg ramte ham her i venstre skulder.
Han skreg:
"Du ramte mig!"
Så hoppede han frem igen og greb mig om håndleddene.
Så mine hænder var sådan her,
og han havde begge håndled,
og jeg skød igen.
Han kastede mig rundt og bankede mig mod gulvet.
I den bevægelse skød jeg igen.
Da han landede oven på mig,
og vi lå på jorden,
sagde han: "Hul i det. Vi dør sammen, kælling."
Så lagde han sit hoved ved siden af mit,
og han tog bag på pistolen
og pegede den mod sit venstre øre.
Og jeg greb med fingeren for at få fat på håndtaget
og skød.
Og…
…jeg husker bare det sidste skud.
Følelsen af hans vægt på mig.
Alt gik i sort.
Jeg indså ikke, at mine øjne var lukkede.
Jeg troede, det var sort, fordi jeg var død.
Jeg troede, det var…
Og så…
…kravlede jeg ud under ham og indså:
"Okay, det er slut. Jeg er ikke død."
Min mor kom hjem fra arbejde…
…og telefonen ringede.
På skærmen stod der, at Johnson County ringede.
Jeg husker ikke at have ringet til alarmcentralen, men det gjorde jeg.
Og jeg gav hende telefonen.
Jeg rystede nej med hovedet.
Jeg sagde: "Jeg beder dig."
I det øjeblik følte jeg,
at den bedste måde at beskytte min familie og mine børn
var ved ikke…
…at fortælle det til nogen.
Min mor tog telefonen.
Hun sagde, det var en fejl. "Vi ringede ved en fejl."
Så sagde de fra alarmcentralen:
"Vi sender nogen derud alligevel."
Så jeg sad udenfor
og ventede på politiet.
Jeg husker, at min mor kom ud på dørtrinnet,
prikkede mig på skulderen og sagde:
"Kom ind, Jem. Ingen kommer."
SYV DAGE EFTER SKYDERIET
BLEV JEMA ANHOLDT OG ANKLAGET FOR MORDET PÅ JAVON
ÅBNINGSTIDER I JULEN
Jeg hedder Margaret Heffernan,
og jeg er Jema Donahues mor.
Jema er den yngste af mine tre børn.
Jeg husker, at hun sad på mit skød som spæd,
og jeg sagde: "Du bliver aldrig for gammel."
Hun var dygtig i skolen.
Tingene gik i den rigtige retning,
indtil hun blev voldtaget som 13-årig af en 21 år gammel mand.
EN UGE EFTER JEMAS VOLDTÆGT I 1998 VAR HENDES OVERFALDSMAND IKKE ANKLAGET
Jeg fik den undskyldning, at de ikke kunne finde ham.
Jeg var meget overrasket.
MARGARET BESLUTTEDE AT TAGE SAGEN I EGEN HÅND
Jeg bad min søn tage i skole og sige,
at den første, der kunne fortælle, hvor han var, fik 100 dollars.
Femten minutter senere ringede telefonen,
og jeg fik at vide, hvor han var.
Jeg tog ud
og sad i bilen og ventede på, at han kom ud til sin bil,
og så fulgte jeg ham.
Han begyndte at gå hen mod mig og bandede ad mig.
Noget sagde klik i mig.
Og jeg kørte lige mod ham.
Jeg ville ramme ham.
Og han hoppede over hække.
Jeg mistede vel besindelsen.
Politiet kom ud til mit hus.
De sagde,
at hvis jeg ikke anklagede ham,
ville de måske ikke anklage mig.
Men jeg ville ikke droppe anklagen.
Jema var meget vred på mig,
fordi jeg havde kontaktet politiet.
Hun følte, jeg havde forrådt hende,
og jeg vil sige, at vores forhold
var skadet gennem hendes teenageår på grund af det.
Man vil gerne beskytte sit barn.
Og man vil gerne kunne håndtere en situation.
Det var ude af mine hænder.
GENNEM HENDES ÆGTESKAB MED JAVON SKJULTE JEMA MISHANDLINGEN FOR HENDES MOR
MEN I 2014 BLEV JAVON KONFRONTERET AF MARGARET
MED MISTANKEN OM, AT HAN MISHANDLEDE JEMA
Jeg spurgte ham:
"Har du slået min datter?"
Han svarede mig ikke.
Jeg sagde: "Du har lige svaret ved ikke at sige noget."
Jeg sagde: "Lov mig, at du aldrig slår hende igen.
Og han ville ikke love det.
Jeg er vred over, at han gjorde min datter fortræd flere gange.
Især når jeg bad ham om at lade være.
Hun har overlevet vold i ægteskabet.
Det var selvforsvar.
Ingen ved, hvad de gør, før de står i situationen…
…og det er gjort.
HVERKEN JEMA ELLER MARGARET ANMELDTE NOGENSINDE JAVONS DØD
POLITIET BEGYNDTE AT LEDE EFTER JAVON SEKS DAGE SENERE
EFTER ET ANONYMT TIP
SHERIFFENS KONTOR OG FÆNGSEL
Jeg er Aaron Brown, og jeg er betjent hos Johnson Countys politi i Missouri.
Jeg fik et opkald fra en kilde.
De sagde, at Javon Donahue
var blevet skudt og dræbt af sin kone Jema.
Og efter det var liget blevet begravet på "Gården."
"GÅRDEN" VAR ET VELKENDT STED MED NARKO,
DER LÅ MINDRE END 32 KILOMETER FRA MARGARET OG JEMAS HJEM
Vi tog ud til denne gård.
Men Johnson County er et landligt amt.
Det er et område med køer og gårde.
Så når man kører ned ad en vej,
kan man ikke se så meget andet end huset.
Vi behøvede helikopter eller fly for at kunne se ejendommen.
OVERFLYVNINGEN AF GÅRDEN AFSLØREDE FLERE NYLIGT OPGRAVEDE STEDER
Der blev det et gerningssted.
Så vi indhegnede det og interviewede alle på ejendommen
eller i huset.
Og under en samtale med en af personerne på gården
blev det fortalt, at de vidste, hvor Javon lå begravet.
Og de førte os til Javon.
Vi gravede liget op,
der var pakket ind i en hvid presenning med snor om.
I LØBET AF POLITIETS INTERVIEWS FIK BETJENT BROWN NAVNENE PÅ DEM,
DER HAVDE BEGRAVET JAVON
Vi måtte finde disse personer
og afhøre dem med det samme.
Og en af dem var Jemas mor.
DEN 22. APRIL 2017 BLEV MARGARET AFHØRT AF POLITIET
Sluk for den.
Sluk, så taler jeg med dig.
MARGARET FORTALTE POLITIET, HVAD DER VAR SKET,
DA HUN KOM HJEM PÅ DAGEN FOR SKYDERIET
Jeg fortalte, at jeg så Jema stå forvirret udenfor.
Hun sagde: "Javon er i huset."
Jeg sagde: "Vi må ringe til politiet."
"Nej, han er død."
Jeg sagde: "Er du sikker?"
Hun sagde: "Han er død."
Hun havde ringet til alarmcentralen og lagt på.
Alarmcentralen ringede tilbage.
Hun kastede telefonen over til mig og rystede hovedet
fra side til side, uden ord.
Jeg sagde: "Undskyld forstyrrelsen,"
og at det var en fejl.
Han sagde: "Desværre må vi stadig sende nogen ud."
Jeg sagde: "Jeg forstår."
Jeg husker at sige til hende:
"Jema, når politiet kommer,
så lad mig sige, at jeg gjorde det.
Jeg har levet mit liv.
Du har børn at opfostre."
Hun sagde: "Nej, mor. Det kan jeg ikke."
Men det var det, jeg ville.
Jeg svigtede Jema, da hun var 13,
og jeg følte, at det kunne jeg ikke gøre igen.
Jeg husker, at vores forhold gik i stykker…
…over en nat.
Det ville jeg ikke opleve igen.
MARGARET OG JEMA VENTEDE PÅ POLITIET UDENFOR
Vi stod nok derude i 45 minutter, og de kom aldrig.
Jeg sagde til mig selv, at det måske var skæbnen.
Da politiet ikke kom, besluttede vi at tage sagen i egen hånd.
Jeg tænkte: "Okay, vi kan godt.
Vi kan slippe afsted med det."
EN AF JEMAS VENNER GIK MED TIL AT HJÆLPE MARGARET MED AT BEGRAVE LIGET PÅ GÅRDEN
Vi lagde Javons lig
i et område, han havde gravet ud.
Han sagde: "Du skal ikke vide, hvor jeg begraver ham.
Jeg har gravet to andre huller."
Jeg tænkte: "Det er godt, jeg ikke ved det."
JEMA VAR IKKE TIL STEDE VED BEGRAVELSEN
Jeg bad til, at Jema var stærk nok til
at holde mund
og ikke fortælle nogen om det.
At vi kunne gå i graven med det, vi havde gjort.
EFTER HENDES TILSTÅELSE BLEV MARGARET ANKLAGET FOR USØMMELIG OMGANG MED LIG
HUN FIK EN BETINGET DOM PÅ FEM ÅR
OG SAD 30 DAGE I FÆNGSEL
SAMME DAG TILSTOD JEMA SKYDERIET
OG BLEV ANKLAGET FOR DRAB
JEMA ERKLÆREDE SIG IKKE-SKYLDIG I MANDDRAB
OG FORSVAREDE SIG MED HUSTRUMISHANDLINGSSYNDROM
MUNDBIND
Mit navn er dr. Lisa Witcher.
Jeg var den statsudpegede retspsykolog til Jemas sag.
DR. WITCHER FIK TIL OPGAVE AT VURDERE JEMA
OG GENNEMGÅ HENDES HISTORIK MED MISHANDLING FRA JAVONS SIDE
Når vi undersøger syndromet for hustrumishandling,
leder vi efter en cyklus med vold.
RETSKENDELSE
Første fase er en opbygning af spænding.
Hvor man ser den, der foretager mishandlingen,
blive antændt af en selv eller miljøet omkring dem.
Anden fase er den akutte krisefase.
JAVON SKUBBEDE JEMA
Der sker volden.
SKUBBEDE HENDE
Efter det kommer hvedebrødsfasen…
RÅBTE AD HENDE
…hvor mishandleren lover,
at det aldrig sker igen.
Og så starter cyklussen forfra.
Der var en hændelse.
Vi var på et motelværelse.
Og Javon voldtog mig analt,
og så ringede han til sin ven,
hvor han grinede og lavede jokes:
"Hvor længe går der, før hun stopper med at bløde?"
Altså, fra mit rektum, og…
Han gjorde alt for at ydmyge eller fornedre mig.
Når man ringer og praler med at have tæsket en kvinde…
Enten er det et forskruet forsøg på at få nogen til at stoppe det,
eller også er det virkelig afskyeligt.
Det er nogen, der virkelig tror på, at de har gjort det rigtige,
og har taget, hvad der er deres.
Det overrasker mig, at Jema holdt ud så længe.
Og at hun stadig lever til sidst i denne historie.
Var han ikke kommet til huset den dag,
var han nok aldrig holdt op med at jage hende.
Hun opfylder alle kriterierne,
som vi leder efter,
og som forskning forbinder til kvinder,
der bliver mishandlet.
JEMAS RETSSAG BEGYNDTE DEN 13. NOVEMBER 2018
Så vidt jeg ved,
har mishandlet hustru som forsvar
endnu ikke virket i Missouri.
Det har eksisteret et stykke tid, men endnu ikke haft succes om forsvar.
Okay, kom så.
Men spørgsmålet var ikke,
om hun led af hustrumishandlingssyndromet.
Det handlede, om hun slog ihjel under retfærdiggjorte omstændigheder.
JOHNSON COUNTY DOMHUS
En lussing i ansigtet retfærdiggør ikke, at man skyder nogen.
Mit navn er Rob Russell,
og jeg var advokaten, der retsforfulgte Jema Donahue
for drabet på Javon Donahue.
Da vi havnede på gulvet, sagde han:
"Hul i det. Vi dør sammen, kælling."
Og han lagde sit hoved ved siden af mit, og han tog fat i enden på pistolen,
og sigtede mod sit venstre øre.
Jeg greb rundt med fingeren
og skød.
Jeg husker bare det sidste skud…
Følelsen af hans vægt på mig.
Altså…
Hendes historie passer ikke med skaderne på hr. Donahue.
Der er fire kugler i hans krop.
En i skulderen.
En gennem kæben.
En gennem baghovedet.
Og en lige på under hagen.
UDSYN FRA NEDEN
Skuddet i baghovedet har været dræbende.
Skuddet under hagen var dræbende.
Hans kæbe var brækket,
så han har ikke kunnet sige til hende,
at han elskede hende,
og at de skulle dø sammen i dette Romeo og Julie-øjeblik.
Det skete ikke, for han kunne ikke tale.
Så jeg tror ikke, at juryen…
…troede på, at hun handlede i selvforsvar.
Når folk forsøger…
…at skjule beviser på mord
og skjuler liget,
får man indtryk af,
at personen har dårlig samvittighed.
EFTER TRE DAGE MED BEVISFØRING SKULLE JURYEN BESLUTTE SIG
Havde de accepteret argumentet om selvforsvar fra fru Donahue,
var hun blevet frifundet fuldstændig.
Men i stedet fandt de hende skyldig i manddrab.
DEN 29. JANUAR 2019 BLEV JEMA DONAHUE DØMT TIL TI ÅRS FÆNGSEL
Jeg tror, at beslutningerne, der blev taget, efter Javon blev dræbt,
fik hende i fængsel.
Beslutningen om at begrave liget
satte sig fast i mange medlemmer af juryen.
Hendes mor kunne have handlet anderledes.
Jeg ved ikke, om hendes mor mener,
at det var et valg,
men at skjule Javons lig
gjorde det meget værre for Jema.
Jeg giver min mor skylden
for meget af det, der skete, da jeg var teenager.
Jeg måtte ikke have venner.
Min mor baggrundstjekkede alle.
Så jeg var meget hjemme.
Hun blev socialt udstødt
i en meget ung alder grundet en voldtægt, der ikke var hendes skyld.
Og så…
…tilbageholdelsen af enhver form for socialt forhold.
I bund og grund blev hun holdt som gidsel af sin mor.
Hun beskyttede hende så meget,
at det gik over gevind. Det gik over gevind og blev til…
…følelsesmæssig mishandling.
Når man ikke lader sit barn komme ud,
og når man ikke lader hende socialisere på nogen normal måde,
skaber det i hvert fald en tillært hjælpeløshed.
Jeg tror ikke, der var noget ondsindet.
Jeg tror bare ikke, at deres forhold har været sundt.
OMKRING RETSSAGEN HAVDE JEMA FÅET ET POLITITILHOLD MOD SIN MOR
Jema beskriver sin mor som: "en ond, led kvinde,
der er kontrollerende og hævngerrig.
Hvis hun får chancen, vil hun myrde mig. Det er jeg sikker på.
Hun begraver mig, ligesom hun begravede min mand."
Det er meget muligt, at den linje:
"Hun begraver mig, ligesom hun begravede min mand,"
var Jemas anerkendelse af:
"Jeg står endnu dybere i det på grund af hendes indblanding."
Under min retssag havde jeg et anstrengt forhold til mine forældre.
Jeg drak.
Jeg tog stoffer.
Om jeg stadig tror, at min mor ville dræbe mig og begrave mig på en mark?
Nej.
Vi er kommet så langt.
Det er slet ikke samme forhold. Vi er ikke de samme mennesker.
Jeg er kommet langt, og hun er kommet langt.
Jeg har forandret mig som forælder,
og jeg har indset,
at min helikopteropdragelse af en voksen var forkert.
Det er deres liv, deres valg, deres beslutninger,
og deres konsekvenser.
En del af mig skulle altid have kontrollen og fikse problemer.
Hvorfor give mig selv flere problemer, end jeg har?
Det er bare…
Det er ikke mit problem. Jeg skal ikke fikse det.
Jeg ville da gerne have gjort det anderledes.
Politiet har skylden for ikke at komme.
Men i sidste ende var det mig, der sagde: "I behøver ikke komme.
Det var en fejl."
Så jeg startede det.
Jeg startede det med en løgn.
Og den dag måtte komme, hvor jeg måtte erkende det.
Jeg har lært meget
om ansvarlighed
og vigtigheden af den, så man kan lære af sine fejl.
Jeg har set stor udvikling i Jema,
siden hun blev fængslet.
Hun lyser op, når jeg besøger hende.
Altid et kæmpe kram og kys på kinden.
Det er min datter. Det var den baby, jeg fødte.
FIRE MÅNEDER EFTER FØRSTE INTERVIEW GIK JEMA MED TIL YDERLIGERE SPØRGSMÅL
Da jeg først kom i fængsel,
var mit liv et kaos.
Men da jeg begyndte at benytte forskellige programmer,
eksempelvis om selvtillid for kvinder,
begyndte jeg at se fængselslivet i et andet lys.
Det var ikke så meget fordømmelse,
som det var rehabilitering.
Og her har jeg også lært om ansvarlighed,
for faktum er, at jeg stadig tog de valg, jeg tog.
Skuddet i baghovedet har været dræbende.
Skuddet under hagen var dræbende.
Han har ikke kunnet sige til hende, at han elskede hende,
eller at de skulle dø sammen i dette Romeo og Julie-øjeblik.
Det skete ikke.
Der var intet Romeo og Julie-øjeblik, hvor Javon sagde: "Elsker du mig?"
Han sagde: "Vi dør sammen, kælling. Til døden os skiller."
Det var hans ord,
da han kastede mig rundt og smed mig på gulvet.
Det er svært at afgøre i situationen,
hvis liv er vigtigere.
Skal man tage chancen og kæmpe for sit liv?
Jeg hader,
at jeg skal vågne hver dag
og vide, at jeg tog nogens liv.
Endda livet af en, jeg elskede.
Jeg husker at sige til hende:
"Jema, når politiet kommer,
så lad mig sige, at jeg gjorde det."
Og hun sagde: "Nej, mor.
Det kan jeg ikke."
Jeg beundrer…
…hvad min mor risikerede…
…ved at hjælpe mig og prøve at redde mig.
Hun opgav alt.
Og helt ærligt,
jeg ville nok gøre det samme for mine børn.
Jeg ville ikke gøre det sådan, men…
…vi gør, hvad vi skal for at beskytte og redde vores børn.
JEMA DONAHUE HAR MULIGHED FOR PRØVELØSLADELSE I 2024
Denne tid i vores liv er næsten forbi, og…
…jeg ser kun gode dage forude.
Tekster af: Jesper Sodemann